**PROGRESJONSPLAN FOR BAKKETOPPEN BARNEHAGE 2018**

|  |  |  |  |
| --- | --- | --- | --- |
| PROGRESJONSPLAN FOR DE SYV FAGOMRÅDENE | | | |
| Progresjonsplanen beskriver hvordan barnehagen arbeider med de syv fagområdene som er beskrevet i rammeplan for barnehagens innhold og oppgaver.  I hverdagen vil fagområdene sjelden opptre isolert. Flere områder vil være representert samtidig i ulike temaopplegg, lek og i forbindelse med hverdagsaktiviteter.  Barna skal få utvikle grunnleggende kunnskaper og ferdigheter, og de skal få utfolde skaperglede, undring og utforskertrang. Barnehagen skal støtte opp om barns nysgjerrighet, kreativitet og vitebegjær, og gi utfordringer med utgangspunkt i barnas interesser, kunnskaper og ferdigheter.  Det er viktig å påpeke at denne progresjonsplanen kun er ment som et verktøy i vårt daglige arbeid med barna, og at man til en hver tid tar utgangspunkt i det enkelte barns utviklings- og læringsnivå. | | | |
| FAGOMRÅDENE | 1-2 ÅR | 3-4 ÅR | SKOLESTARTERE |
| KOMMUNIKASJON,  SPRÅK OG  TEKST | Vi setter ord på våre handlinger sammen med barna og bruker språket aktivt i hverdagen – benevning.  Vi leser bøker, fortellinger, rim og regler for å inspirere barna til å bruke språket som et kommunikasjonsmiddel.  Vi bruker konkreter ved høytlesing eller annen formidling.  Støttende språkstrategier. | Vi tuller mye med språket.  Vi leser bøker, fortellinger, rim og regler i grupper eller en til en.  Barna blir kjent med sammenhengen mellom språk og tekst.  Gjennom temaarbeid brukes konkreter / dukketeater og dramatisering som formidlingsmetode. | Vi leser bøker og får erfaring med stavelser gjennom rytme.  Barna får erfaring i å bruke kroppen som uttrykksform gjennom dramatisering.  Vi leker og blir kjent med tall og bokstaver, og vet sammenhengen mellom språk og tekst ved å dikte egne historier og lage egen avis. |
| KROPP,  BEVEGELSE,  MAT OG  HELSE | Vi har rutiner for håndvask og hygiene.  Vi legger til rette for gode vaner og et variert kosthold.  Barna er aktive i matlagingen.  Vi leker ute hver dag.  Vi gir barna mulighet til å få en positiv selvoppfatning gjennom kroppslig mestring, bl.a. gjennom bevegelsessanger og turer i nærmiljø og skogområde ved barnehagen.  Yoga en gang i uken for 2-åringene. | Vi har rutiner for håndvask og hygiene.  Vi legger til rette for gode vaner og et variert kosthold hvor barna er aktivt deltagende i matlaging og dyrking av grønnsaker.  Vi snakker med barna om tannhelse og besøker tannlegen.  Vi tilrettelegger for ulike sanseinntrykk, og lar barna få lytte, føle, smake etc.  Vi går på tur minst en gang i uken.  Yoga en gang i uken for 3-åringene.  Svømming i bolker for 4-åringene. | Vi har rutiner for håndvask og hygiene.  Vi bruker nærmiljø og skogområde rundt barnehagen og lar barna få utforske sine muligheter og begrensninger.  Vi drar på tur i nærområdet minst engang i uken, samt lengre, mer krevende turer.  Svømming i bolker.  Skiskole på vinteren. |
| KUNST,  KULTUR OG  KREATIVITET | Vi tilrettelegger for allsidige sanseinntrykk gjennom bruk av ulike materialer og utstyr.  Vi er opptatt av prosessen og ikke sluttresultatet ved de ulike aktivitetene.  Vi drar på kino, teater, bibliotek, litteraturhuset og besøker andre kulturinstitusjoner. | Vi lar barna få kjennskap til den norske kulturarven gjennom fortellinger, sangleker og eventyr, samtidig er vi åpne for andre lands kulturarv.  Vi tilrettelegger for allsidige sanseinntrykk ved bruk av ulike materialer og utstyr.  Vi leser bøker og fortellinger og lar barna finne sine egne uttrykksformer, f.eks. gjennom sang, dans, dramatisering osv. | Barna skal få oppleve kultur ved flere besøk på ulike kulturinstitusjoner.  Barna skal gis rom til å dyrke og utvikle deres egenkultur.  Ulike materialer skal være tilgjengelig for barna. |
| NATUR,  MILJØ OG  TEKNOLOGI | Vi undrer oss sammen med barna over naturens mangfoldighet.  Vi lar barna aktivt delta i kildesortering og arbeid med komposten.  Barna skal få oppleve naturen gjennom alle årstidene og bli kjent med hva som kjennetegner dem. | Vi lar barna bli kjent med daglige tekniske gjøremål, som f.eks. bildedokumentasjon, kopiering osv.  Barna skal få bruke nettbrett som et verktøy i deler av det pedagogiske opplegget.  Barna skal bli kjent med prinsippene bakt vårt grønne flagg fra Fee. | Opplegget i veteranklubben tilpasses årstidene.  Nettbrett skal brukes som et av verktøyene i de skoleforberedende aktivitetene.  Barna skal få hente inspirasjon og informasjon fra internett.  Barna skal bli kjent med begrepet *bærekraftig.* |
| ANTALL,  ROM OG  FORM | Vi teller i mange situasjoner i løpet av dagen. Barna skal bli kjent med telling som regle og mengde.  Barna skal erfare plassering og orientering og på den måten få utvikle sine evner til lokalisering f.eks. ved å dekke bordet, rydde leker.  Barna skal erfare ulike typer, størrelser og former gjennom å sortere og sammenligne. | Vi spiller ulike spill som gir barna erfaringer i å telle, ulike former, mønster og turtaking.  Vi belyser tall og mengder i hverdagssituasjoner.  Barna skal erfare plassering og orientering, og utvikle evne til kategorisering og lokalisering.  Vi har ulike konstruksjonsleker og barna skal få øve evne til å gjenkjenne ulike mønster. | Vi ser etter og setter navn på ulike former rundt oss, både ute og inne.  Vi leker inn matematiske begreper gjennom sang, rim og regler, spill og konstruksjonsleker.  Barna skal kjenne til tall som symbol, mengde og telleregle.  Barna får bruke ulike spill på nettbrett. |
| ETIKK,  RELIGION OG  FILOSOFI | Vi veileder barna om hva som er rett og galt i ulike situasjoner.  Vi skal møte barnas tro, spørsmål og undring med alvor og respekt.  Barna skal få kjennskap til ulike høytider og tradisjoner. | Vi snakker om hvordan vi skal være mot oss selv, de som er rundt oss og de som kommer etter oss.  Vi filosoferer og undrer oss sammen med barna om hva som skjer, er rundt oss, om livet og døden.  Barna skal bli kjent med ulike høytider og tradisjoner.  Barna skal få kjennskap til forskjeller og likheter mellom religioner, kjønn, språk og etnisitet. | Vi snakker om hvordan vi skal være mot hverandre og om barns rettigheter (barnekonvensjonen).  Barna skal bli godt kjent med høytider og tradisjoner.  Vi skal ta vare på de små, men viktige øyeblikkene som kan gi grobunn for undring og filosofering.  Barna skal bli kjent med begrepet *likeverd.* |
| NÆRMILJØ OG  SAMFUNN | Barna skal erfare at alle mennesker, uansett alder og forutsetninger, inngår i en form for fellesskap.  Vi drar på turer i nærmiljøet, og blir kjent med dets fasiliteter som butikk, kino, bibliotek osv.  Barna skal lære å ta vare på hverandre og naturen rundt oss. | Vi snakker med barna om kulturelle likheter og forskjeller og veileder dem i å inkludere alle i et fellesskap.  Vi bruker nærmiljøet aktivt og viser interesse for barnas bomiljø.  Vi lar barna få kjennskap til ulike yrkesgrupper.  Månedlige besøk til Ljabru omsorgssenter. | Vi skal bli kjent med trafikkregler og skoleveien.  Barna skal lære viktigheten av respekt for enkeltindivider og grupper.  Barna skal få veiledning når det gjelder egen og andres identitet, det være seg kulturell-, religiøs- og kjønnsidentitet. |